stanford-oval/wikipedia huggingface dataset:
רות אלון
הערות שוליים

↑  מודעת אבל על פטירתה של רות אלון
1 2  אישי רחוב - יגאל אלון
↑  אנשי "משכית" והאורחים במסיבת הפתעה לרות דיין לרגל צאת ספרה "ואולי...", תל אביב
1 2   עופר אדרת, הנערה הייקית המופלאה שנישאה למפקד הפלמ"ח, באתר הארץ, 11 בפברואר 2016
↑  Anita Shapira, Yigal Allon, Native Son: A Biography, University of Pennsylvania Press, 2008, עמ' 61
↑  דוד שליו, נוף גנוסריי על נחל הברבורים, דבר, 13 אוגוסט 1967
↑  מפלגת הפועלים המאוחדת, ברכות להולדת הבן, על המשמר, 1948
↑  כתבי מעריב, מזל טוב, מעריב, 4 יולי 1977
↑  איילת רוטה גבאי, 41 שנים לאחר מותו: צעירים ערבים ויהודים ערכו אזכרה על קברו של יגאל אלון בגינוסר, מיינט קיבוץ, 02.03.21
↑  אלכס ליבק, רות אלון על קברו של יגאל ז״ל. כדי לראות את האותיות צריך להרטיב את האבן. האלון האחרון שניטע מתחיל ללבלב., חדשות
| --- | --- |
בקרת זהויות :  NLI: 987007949386905171  VIAF: 10158306949406401348   WorldCat (עם VIAF): 10158306949406401348
רעידת האדמה בקשמיר (2019)

| --- | --- |

 סוג:  רעידת אדמה
 תאריך התרחשות:  24 בספטמבר 2019
 שעה:  16:01:55 (שעון מקומי)
 משך האסון:  ?
 מגניטודה:  5.6 בסולם מגניטודה לפי מומנט
 עוצמה:  VII. חזקה מאוד בסולם מרקאלי
 מוקד:  פקיסטן מירפור (אנ'), אזאד קשמיר, פקיסטן
 צונאמי:   אין
 הרוגים:  40 
 פצועים:  850 
 קואורדינטות:  33°06′22″N 73°45′58″E﻿ / ﻿33.106°N 73.766°E﻿ / 33.106; 73.766
  (למפת פקיסטן מוגדלת) אסלאמאבאד רוואלפינדי קראצ'י לאהור פייסלאבאד מולטאן פשאוור היידראבאד כוויתה הודו סין קשמיר אפגניסטן טורקמניסטן איראן הים הערבירעידת האדמה בקשמיר(למפת פקיסטן רגילה) אסלאמאבאד רוואלפינדי קראצ'י לאהור פייסלאבאד מולטאן פשאוור היידראבאד כוויתה הודו סין קשמיר אפגניסטן טורקמניסטן איראן הים הערבירעידת האדמה בקשמיר(למפת ג'אמו וקשמיר רגילה) סרינגאר ג'אמורעידת האדמה בקשמיר(למפת ג'אמו וקשמיר מוגדלת) סרינגאר ג'אמורעידת האדמה בקשמיר
 
רעידת האדמה בקשמיר הייתה רעידת אדמה שהתרחשה ב-24 בספטמבר 2019 ב-16:01:55 לפי השעון המקומי (11:01:55 בשעון UTC). כתוצאה מרעידת האדמה, נהרגו 40 איש ו-850 איש נפצעו.
מוקד הרעש היה באזאד קשמיר.
ראו גם

רעידת האדמה בקשמיר (2005)
הערות שוליים

↑  "Shoddy homes worsen Pakistan earthquake damage". Reuters (באנגלית). 2019-09-26. נבדק ב-2019-09-29.
↑  AJK Government Declares Earthquake-hit Mirpur The Calamity-hit Area, UrduPoint (באנגלית) (ארכיון)
ערך זה הוא קצרמרבנושא רעידות אדמה ובנושא פקיסטן. אתם מוזמנים לתרום לוויקיפדיה ו.
רוקיה בנת מוחמד

| --- | --- |

 לידה:  601 מכה, ערב הסעודית 
 פטירה:  14 במרץ 624 (בגיל 23 בערך) אל-מדינה, Muhammad in Medina 
 מקום קבורה:  אל-בקיע 
 השקפה דתית:  אסלאם 
 בן או בת זוג:  עות'מאן בן עפאן  Utbah ibn Abi Lahab 
 
רוקיה בנת מוחמד (בערבית: رُقيّة بنت محمد; 601 – 624) הייתה בתו של נביא האסלאם מוחמד מאשתו ח'דיג'ה.
חייה

היא נולדה במכה בשנת 601, אם כי סברה אחרת גורסת כי היא נולדה בשנת 602, והייתה הילדה השלישית של מוחמד וח'דיג'ה, השנייה מבין הבנות.
בשנת 610, התחתנה רוקיה עם בן דודה, עותבה בן אבו להב. לאחר שמוחמד דיבר על דודו אבו להב ואמר שגורלו עומד להיות באש הגיהנום, אבו להב אמר לבנו שהוא לעולם לא ידבר אתו אלא אם הוא יתגרש מרוקיה. עותבה לקח את האיום ברצינות, והתגרש ממנה.
בשנת 614, התחתנה רוקיה עם עות'מאן בן עפאן, ואף התלוותה אליו בהגירה לחבש.
בשנת 616, ילדה רוקיה את עבדאללה, אשר נפטר שש שנים לאחר מכן.
פטירה

רוקיה חלתה במחלה קשה במרץ 624, ומאוחר יותר במהלך אותו החודש היא נפטרה באל-מדינה.
הערות שוליים

↑  Ruqayyah_bint_Muhammad
↑  Rukayat Facebook, Twitter & MySpace on PeekYou, www.peekyou.com
↑  Ruqayya Daughter of the ProphetDaughter of the ProphetFull Name Ruqayya bt MuhammadLineage Banu HashimWell-known Relatives The Prophet, Khadija, 'Uthman b 'AffanPlace of Birth MeccaPlaces of Residence Mecca, MedinaDeath/Martyrdom 2/624Burial Place Al-Baqi' CemeteryEra Early IslamKnown for Wife of 'Uthman b 'AffanActivities Migration to Abyssinia, Medina, Ruqayya Daughter of the Prophet (s), WikiShia (באנגלית)
↑  Revolvy LLC, "Ruqayyah bint Muhammad" on Revolvy.com, www.revolvy.com (באנגלית)(הקישור אינו פעיל)
| --- | --- |
בקרת זהויות :  TDVİA: rukiyye
רעידת האדמה בשארם א-שייח' (1969)

| --- | --- |
 סוג:  רעידת אדמה
 תאריך התרחשות:  31 במרץ 1969 
 שעה:  09:15:52 (זמן מקומי)
 מגניטודה:  6.6 בסולם מגניטודה לפי מומנט
 במדינות או באזורים:  חצי האי סיני, מצרים
 הרוגים:  2
 פצועים:  15
 קואורדינטות:  27°36′N 33°54′E﻿ / ﻿27.6°N 33.9°E﻿ / 27.6; 33.9
  (למפת מצרים מוגדלת) קהיר אלכסנדריה אל-עריש אסואן אסמאעיליה לוקסור שארם א-שייח'  סואץ סיווה ישראל ירדן סודאן ערב הסעודית  ל ו ב  הים התיכון הים האדוםרעידת האדמה בשארם א שייח' (1969)(למפת מצרים רגילה) קהיר אלכסנדריה אל-עריש אסואן אסמאעיליה לוקסור שארם א-שייח'  סואץ סיווה ישראל ירדן סודאן ערב הסעודית  ל ו ב  הים התיכון הים האדוםרעידת האדמה בשארם א שייח' (1969)(למפת סיני רגילה) אל-עריש אסמאעיליה שארם א-שייח' סואץ ג'בל קתרינה טאבה נואיבה אבו רודס נח'ל א-טור פורט סעיד ישראל ירדן ערב הסעודית  הים התיכון ים סוףרעידת האדמה בשארם א שייח' (1969)(למפת סיני מוגדלת) אל-עריש אסמאעיליה שארם א-שייח' סואץ ג'בל קתרינה טאבה נואיבה אבו רודס נח'ל א-טור פורט סעיד ישראל ירדן ערב הסעודית  הים התיכון ים סוףרעידת האדמה בשארם א שייח' (1969)
 
רעידת האדמה בשארם א-שייח' בשנת 1969 הייתה רעידת אדמה אשר התרחשה בחצי האי סיני ב-31 במרץ 1969 בשעה 09:15:52 (זמן מקומי), בעוצמה 6.6 בסולם מגניטודה לפי מומנט. המוקד של רעידת האדמה היה סמוך לאי שדואן, דרומית מערבית לשארם א-שייח', במפגש של ים סוף ומפרץ סואץ. לפחות 2 בני אדם נהרגו ברעידת האדמה וכ-15 בני אדם נפצעו.
נזקים מרעידת האדמה

רעידת האדמה השפיעה במיוחד על האיים הסמוכים טאווילה וגובל, הפילה על הקרקע אנשים שהיו קרובים למוקד רעידת האדמה, וגרמה במקרים רבים להתמוטטות סלעים באזור שדואן, אך משום שהאיים אינם מאוכלסים לא נגרם נזק ממשי, למעט כמה שברים מסוימים במגדלור "שאכר". בעיר ע'רדקה נוצרו שברים קירות של תחנות כוח עשויה מבטון מזוין, והטיח נסדק בשני בתי מלון. נזק דומה נראה גם מצפון במנזר סנטה קתרינה בשארם א-שייח' (שבה מרבית האנשים התקשו לעמוד במהלך רעידת האדמה) נוצרו סדקים בקירות, חפצים נפלו מהמדפים, ורהיטים נעו או התהפכו. שדות הנפט אשר בקרבת חופי מפרץ סואץ לא נפגעו.
רחוק יותר ממוקד רעידת האדמה הנזק היה קל בלבד, או שלא היה שום נזק, אם כי הוא הורגש במיוחד בערי הנמל סאפאג'ה וקוסייר, וממערב בקינא. באסיוט נהרסו בית ומסגד, ובבני סויף נפגעו מספר בתים. בקהיר תושבים רבים ברחו לרחובות, בית אחד נהרס, כעשרה בתים נוספים נפגעו, ובחמישה בתים היו פצועים, אך רעידת האדמה הורגשה רק על ידי כמה אנשים צפונית לאלכסנדריה.
הערות שוליים

↑  ISC (2017), ISC-GEM Global Instrumental Earthquake Catalogue (1900–2013), Version 4.0, International Seismological Centre
| רעידות אדמה באזור הלבנט |
| --- | --- | --- |
| העידן הקלאסי | רעידת האדמה באנטיוכיה ב-115 • רעידת האדמה ביהודה ב-130 • רעידות האדמה בגליל ב-363 • רעידת האדמה באנטיוכיה ב-526 • רעידת האדמה בביירות ב-551 |  |
| ימי הביניים | רעידת האדמה בגליל ב-749 • רעידת האדמה בדמשק ב-847 • רעידת האדמה בעכו ב-881 • רעידת האדמה בבקעת הירדן ב-1033 • רעידת האדמה במזרח הקרוב ב-1068 • רעידת האדמה בעמק הירדן ב-1138 • רעידת האדמה בחלב ב-1138 • רעידת האדמה בחמה ב-1157 • רעידת האדמה בסוריה ב-1170 • רעידת האדמה בסוריה ב-1202 |  |
| התקופה העות'מאנית | רעידות האדמה במזרח הקרוב ב-1759 • רעידת האדמה בירושלים ב-1834 • רעידת האדמה בגליל ב-1837 |  |
| העת המודרנית | רעידת האדמה ביריחו ב-1927 • רעידות האדמה בנפת שוף בלבנון ב-1956 • רעידת האדמה בשארם א-שייח' ב-1969 • רעידת האדמה במפרץ אילת ב-1995 • רעידת האדמה בטורקיה ב-2023 |  |
רות איילון

רות איילון (הרשלר) (1929 - 11 באוקטובר 2018) הייתה אתלטית ישראלית, אלופת ישראל, שיאנית ישראל, בעלת מדליית זהב בריצת 80 מטר משוכות במכביה השלישית (1950). מורה לחינוך גופני ומפקחת על החינוך הגופני במחוז ירושלים.
ביוגרפיה

נולדה בחיפה. שרתה בפלמ"ח ולאחר מכן, בחטיבת גבעתי בצה"ל בתפקיד מש"קית חינוך.
התאמנה באתלטיקה בקריית אליעזר אצל דוד הרשלר, בעלה לעתיד. לאחר נישואיה, עברה להתאמן בקבוצת הפועל ירושלים. במכביה השלישית שנערכה בשנת 1950 זכתה איילון במדליית זהב בריצת 80 מטר משוכות בשיא ישראלי חדש של 13.8 שניות.
בתחרות שנערכה ב-21 בספטמבר 1953 קבעה איילון בריצת שליחות 4x100 מטר ביחד עם לאה זמרי, דלית קליינמן ואיה שמוקלר שיא ישראלי חדש של 53.9 שניות.
בתחרויות האתלטיקה של המכביה הרביעית שנערכו בשנת 1953 זכתה איילון בשתי מדליות, כסף וארד. מדליית כסף בריצת 80 מטר משוכות בתוצאה של 13.5 שניות, אחרי לאה זמרי (12.8 שניות) ומדליית ארד בריצת 200 מטר בתוצאה של 27.7 שניות, אחרי איירין לדרמן מבריטניה (26.7 שניות) ורודה אייבל מדרום אפריקה (27.3 שניות).
למדה חינוך גופני במדרשה למורים לחינוך גופני במכון וינגייט ב-1950 והוסמכה להוראת מקצוע זה. ב-1983 למדה באוניברסיטת בוסטון וסיימה תואר שני, אף הוא בחינוך גופני.
לימדה חינוך גופני בבית ספר "המכינות הפדגוגיות שליד בית המדרש למורים ע"ש דוד ילין״ ולאחר מכן בבית המדרש עצמו. במשך שנתיים קיימה בבית המדרש מגמה לחינוך גופני שבוגריו הוסמכו הן כמורים כלליים והן כמורים לחינוך גופני. בשנת 1977 מונתה למפקחת על החינוך הגופני במחוז ירושלים. במסגרת זו שיפרה בין שאר פעילויתיה, את תהליכי ריכוז תוצאות התחרויות המחוזיות באמצעות שימוש במחשוב, תהליך חדשני בתקופה זו.
איילון הייתה נשואה לעורך דין דוד איילון (הירשלר), אתלט מצטיין ומאמן אתלטיקה, אלוף ושיאן הפועל בזריקת דיסקוס ובהדיפת כדור ברזל. נולדו להם 3 בנים, ביניהם ניצב שחר איילון, גם הוא אתלט בעברו.
נפטרה ב-11 באוקטובר 2018.
הערות שוליים

↑  אתר אבלים
↑  רות איילון, באתר gen.rlzm.co.il
↑  נבחרת ישראל יצאה בנצחון במשחק כדורעף ב"מכביה", על המשמר, 5 באוקטובר 1950
↑  דבר הספורט - אושרו 7 שיאים חדשים באתלטיקה-קלה, דבר, 10 בפברואר 1954
↑  במכביה ה-4, דבר, 25 בספטמבר 1953
↑  6 אלופים ישראליים באיגרוף, על המשמר, 23 בספטמבר 1953
שחף חום-עורף

| שחף חום-עורף |
| --- | --- |
 שחף חום-עורף
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: חופמאים
תת־סדרה:: שחפאיים
משפחה:: שחפיים
סוג:: כרויקוצפלוס
מין:: שחף חום-עורף
שם מדעי
 Chroicocephalus maculipennis ‏ליכטנשטיין, 1823
תחום תפוצה


Chroicocephalus maculipennis
שחף חום-עורף (שם מדעי: Chroicocephalus maculipennis) הוא מין של שחף החי באמריקה הדרומית.
אורכו של השחף 27–37 ס"מ ומשקלו 290–360 גרם. הוא בעל גוף לבן עם ראש חום והמקור אדום. העיניים גדולות ולבנות.
השחף מעופף סביב אגמים קטנים, ביצות ונהרות וגם בכמה חופים באמריקה. השחף מצוי בברזיל, ארגנטינה, צ'ילה, אורוגוואי וגם באיי פוקלנד.
השחפים חיים יחדיו בקבוצה ומחפשים מזון כמו חרקים, רכיכות, נבלות והם נטפלים לעופות אחרים כמו שלצדף או אגמייה שתופסים סרטנים.
הם מקננים על הגדה בין עשבי החוף ומטילים 3–4 ביצים. לפעמים נטפלים אל השחפים ברווזים שחורי-ראש, אך האפרוחים הבוקעים יוצאים להסתדר לבדם אחרי הבקיעה.
רוני חפר

| --- | --- |

רוני חפר, 2010
 לידה:  15 באוקטובר 1965 (בן 58) תל אביב-יפו, ישראל 
 מדינה:  ישראל 
 עיסוק:  סופר מאייר
 מקום לימודים:  בצלאל
 שפות היצירה:  עברית
 תחום כתיבה:  ספרות ילדים
 תקופת הפעילות:  מ-2003
 בת זוג:  מיכל חפר
 מספר צאצאים:  2 
 ronnieheffer.co.il
 
גן סיפור "האוצר של צ'מבלו" בחולון
גן סיפור "האוצר של צ'מבלו" בחולון
רוני חפר (נולד ב-15 באוקטובר 1965) הוא סופר ילדים ומאייר ישראלי.
ביוגרפיה

רוני חפר נולד בתל אביב בשנת 1965. למד בבית החינוך ע"ש א"ד גורדון בעירו, ובתיכון למד במגמת אדריכלות בבית הספר אורט טכניקום גבעתיים. כל ילדותו התבלט בכישרון הציור שלו ונמשך במיוחד לתחום הקריקטורה והאיור ההומוריסטי. בצבא שירת כלוחם קרבי בחיל התותחנים, ולאחר שחרורו למד עיצוב גרפי באקדמיה "בצלאל" בירושלים.
עם סיום לימודיו החל לעבוד כארט דירקטור במשרד הפרסום בינג ליניאל (עם הקופירייטרים אז והסופרים היום אשכול נבו ואורי לברון) ובהמשך עבד במשרדי פרסום נוספים, ביניהם אריאלי פובליסיס. בשנת 2002 עזב את תחום הפרסום והחל לעבוד כמעצב גרפי עצמאי, ובמקביל הוציא לאור את ספרו הראשון "האוצר של צ'מבלו". בשנת 2010 עזב את תחום העיצוב והחל להתמסר לכתיבה ואיור של ספרי ילדים ולמפגשי סופר בבתי ספר, גנים וספריות ברחבי הארץ.
מקיים מפגשי סופר בבתי ספר, גני ילדים וספריות ברחבי הארץ. ספרו הראשון, "האוצר של צ'מבלו", זכה אף לגינת סיפור בחולון ולאפליקציה בהוצאת "עברית".
חיים אישיים

חפר נשוי למיכל ואב לשניים, ומתגורר במושב זיתן שבסמוך לנתב"ג.
ספריו

ספריו (כולם בהוצאת כתר):
האוצר של צ'מבלו (2003)
סיפורי חייזרים (2004)
פומי - סיפור על טפיר (2005)
משעמם לי! (2010)
מתי מגיעים? (2011)
בא לי (2014)
שחף זנב-סנונית

| שחף זנב-סנונית |
| --- | --- |
 שחף זנב-סנונית
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: חופמאים
תת־סדרה:: שחפאיים
משפחה:: שחפיים
סוג:: שחף זנב-סנונית
מין:: שחף זנב-סנונית
שם מדעי
 Creagrus furcatus ‏Neboux, 1846
תחום תפוצה


שחף זנב-סנונית או שחף קדור-זנב (שם מדעי: Creagrus furcatus) הוא מין של שחף יחיד בסוגו האנדמי לאיי גלאפגוס וגם קצת באיי מלפלו.
שחף זה הוא השחף היחיד הפועל בלילה, אז הוא יוצא לחפש באוקיינוס הפתוח מיני מזונות קטנים כמו דגים ודיונונים העולים בלילה לאכול פלנקטון.
ביום הוא ישן על מצוקים וחופים קטנים. הוא מעדיף מים טרופיים וחמים. לעיתים הוא גם מגיע לחופי אקוודור ופרו.
זוג השחפים מגדלים ביצה אחת בקן עשוי אבני לבה ושברי אלמוגים. הגוזל בוקע מהביצה אחרי 31–34 ימים ויכול לעוף אחרי 60–70 ימים מהבקיעה.
עיניו האדומות גדולות יותר מאצל שחפים אחרים ויש בהן שכבה מחזירת אור, המתאימה לראיית לילה.
הערות שוליים

↑  שחף זנב-סנונית באתר הרשימה האדומה של IUCN
ערך זה הוא קצרמרבנושא עופות. אתם מוזמנים לתרום לוויקיפדיה ו.
רופאים יהודים ברומניה

רישומים היסטוריים על נוכחות הרופאים והמרפאים היהודים בארצות המיושבות ברומנים, מצביעים על תחילת ישיבת הקבע של היהודים בחבלים אלה.
בשנת 1473 הגיע לחצרו של שליט נסיכות מולדובה, שטפן הגדול, הרופא הנכבד "יצחק בק" Isaac beg, שתואר כספרדי בן האמונה היהודית. יצחק בק בא בשליחותו של אוזון חסן, השאה של פרס הטורקמנית שניסה להשיג בני ברית נגד הסולטאן מהמט השני. מצוין בהקשר זה שרבים מהרופאים היהודים באימפריה העות'מאנית שימשו, בנוסף להיותם רופאים, גם כיועצים פוליטיים, דיפלומטיים, אנשי עסקים ובנקאים.
בין הרופאים, שהתאספו ליד מיטת חוליו של שטפן הגדול ביום מותו ב-2 ביולי 1504, מוזכר גם "הרופא היהודי של קיסר הטטרים". שמו לא מוזכר ומחזאי רומני בשם ב. דלוורנצ'ה B. Delavrancea העניק לו את השם "שמיל" במחזה "שקיעה של שמש".
בספטמבר 1537, הנסיך המולדבי פטרו רארש Petru Rareş, הזמין בכתב את הרופא "פרוים" Froim מוונציה בהבטחה שיקבל 3,000 דוקטים עבור עבודתו הרפואית. קיימת השערה של היסטוריון רומני בשם וטמאנו Vătămanu הטוען שמדובר בהזמנה מזויפת, שמהווה הודעת קוד בה הוא הבטיח חיילים לקיסר הספרדי-גרמני, בצורה שבה קיווה שהעות'מאנים לא יבינו.
שטפאן בוצ'קאי Ştefan Bocskai, נסיך טרנסילבניה, פנה ביולי 1606 אל זיגמונד השלישי, מלך פולין בבקשה שישלח אליו את הרופא היהודי אלעזר ששמו נודע למרחקים. בסתיו הגיע הרופא אל מקום משכבו של הנסיך, בקושיצה ולזמן מה הטיפול נשא פרי ומצב החולה השתפר.
משנת 1589 ישב ביאשי הרב והרופא היהודי יליד תימן שלמה בן ערבי ואליו הגיע "יוסף הרופא" שהתרשם מאוד מידיעותיו ונשאר איתו 11 שנים כדי ללמוד ממנו.
בשנת 1623, בחצרו של נסיך טרנסילבניה גאבור בתלן, בקלוז', פעל כרופא וכיועץ "אברהם סרסה שמוצאו מקונסטנטינופול ובין התקנות שחוקק הנסיך נקבעה תקנה הנותנת חופש תנועה ומעבר ללא כל הגבלה לרופא של האוכלוסייה היהודית. בשנת 1629 טופל הנסיך על ידי קבוצת רופאים ומתוכם מוזכר בשמו רק הרופא היהודי "דוד היבריוס (ריבריוס)" David Hyberius או Ryberius.
בטימישוארה, בבית העלמין היהודי הישן, שמורה מצבתו של רב ורופא מפורסם (באותם הימים) בשם "אשראל" Asrael או "עשהאל" Assael מסלוניקי שנפטר בשנת 1636.
בשנת 1640, נסיך טרנסילבניה, גאורגה רקוצי הראשון, ביקש מנסיך מולדובה, ואסילה לופו, לשלוח לו לחצי שנה, לשם טיפול באשתו של רקושי, את הרופא הנסיכותי מיאשי, "אריה יהודה סיה" Arie Iehuda Sia, שכשכר הובטחו לו 500 טלרים.
בשנת 1644, מיסיונר קתולי בשם מרקו בנדיני, שנשלח ליאשי, קיבל המלצה לפנות לתיווך אל "כהן", הרופא היהודי של החצר. רופא זה התלווה אל ואסילה לופו גם לאחר שזה איבד את כס השלטון בשנת 1653. להשפעת הרופא הזה מיוחסת גם התקנה שתיקן השליט בזו הלשון: "כל שיגיד המרפא בעניין פצעים נאמין לו, גם אם לא ישבע ואם יהיה המרפא יהודי או בן דת אחרת, נאמין לו עוד יותר...".
בשנת 1659 זומן הרופא היהודי "מתאה" Mathea מלבוב כדי לרפא את שליט ולאכיה, מיכנאה השלישי. מסופר שהשליט מילא את הרופא בכל מיני מתנות לאחר שריפא אותו ממחלה איומה.
במאה ה-17 מוזכרים רופאים יהודים שעשו את מלאכתם במחוזות אלה מבלי להיות רופאי בית המלוכה. בשנת 1662 נרשמה מכירת בית לרופא "מויסה" ביריד של יאשי. מניחים שמויסה לא היה רופא מוסמך שסיים לימודים אוניברסיטאיים, אלא מרפא. רופא יהודי אחר בשם מויסה תוגמל בשנת 1792, על ידי הבישופות, עבור מעשיו בריפוי חולים, במגרש עליו בנה לו דוכן. בפנקסי החשבונות של קונסטנטין ברנקובאנו מוזכר בשנת 1703 הרופא "אברהם היהודי".
לקריאה נוספת

Contribuţia evreilor din România la cultură şi civilizaţie (תרומתם של יהודי רומניה לתרבות ולציוויליזציה) הוצאת הספר - בוקרשט 2004.
הערות שוליים

↑  Contribuţia evreilor din România la cultură şi civilizaţie (תרומתם של יהודי רומניה לתרבות ולציוויליזציה) הוצאת הספר - בוקרשט 2004 עמוד 236 (ברומנית)
רופאים (ספר)

| --- | --- |

 מידע כללי
 מאת:  אריך סגל
 שפת המקור:  אנגלית
 סוגה:  רומן
 הוצאה
 הוצאה:  ספרית מעריב
 הוצאה בשפת המקור:  Ploys, inc
 תאריך הוצאה:  1988
 מספר עמודים:  632
 הוצאה בעברית
 הוצאה:  ספרית מעריב
 תאריך:  1991
 תרגום:  גבי פלג
 מהדורות נוספות
 תאריך מהדורה ראשונה:  1991
 תאריך מהדורות נוספות:  2017
 מספר כרכים:  1
 קישורים חיצוניים
 הספרייה הלאומית:  001177924, 003958147
רופאים (באנגלית: Doctors) הוא ספר מאת אריך סגל, שיצא לאור בשנת 1988. סגל חקר את חיי הרופאים לפני כתיבת הספר, ואת ההשראה לכתיבת הספר הוא קיבל מהספר "נקמה עדינה" של צ'ארלס לבּרון. הספר מתמודד עם שאלות אתיות, ביניהן המתת חסד וניסויים בבעלי חיים. כמו כן עולות בספר סוגיות שונות כגון מעמד האישה, גזענות, מאבקיו הנפשיים של המתמחים, התמודדותם של נפגעי מלחמות ועוד.
תוכן הספר

הספר עוסק בפקולטה לרפואה של אוניברסיטת הרווארד בשנת 1962, עם הבלטה של שתי דמויות ראשיות: ברני לווינגסטון ולורה קסטליאנו. ברני ולורה גדלו בשכנות ותמיד שאפו להיות רופאים. במהלך הספר הקורא מלווה את ברני ולורה בילדותם והתבגרותם עד לשלב בו הם מצאו את עצמם בפקולטה לרפואה של הרווארד עם שאר הסטודנטים לרפואה.
בפקולטה לרפואה הם חווים אירועים וסוגיות שונות וכן פוגשים את שאר הדמויות שבספר שגם שואפים להיות רופאים: בנט לנדסמן, סת' לזרוס, האנק דוויר, מורי איסטמן, פיטר ויימן וגרטי אנדרסון.
לאחר סיום הלימודים פונה כל אחת מהדמויות לתחום אחר ברפואה (רפואת ילדים, רפואה משפטית, פסיכיאטריה, ועוד).
רופאים אחרים שמשאירים רושם על הקורא הם: לואיס קסטליאנו אביה של לורה, הולמס דיקן בית הספר לרפואה של הרווארד, אנדרו הימרמן, מרשל ג'פה ופול רודס. הספר יצא ב 2017 בהדפסה חדשה בהוצאת כתר הוצאה לאור.
עלילת הספר

העלילה מתחלקת לשני חלקים עיקריים: החלק הראשון סוקר בהרחבה את ילדותם והתבגרותם של לורה וברני בברוקלין  של תחילת המאה העשרים ואת תקופת לימודיהם והתמחותם ברפואה. חלק זה משמש גם כסקירה כללית על תולדות המאה העשרים בארצות הברית. חלקו השני של הספר עוסק בעלילות השונות שחוו ברני ולורה לאחר שסיימו את לימודי הרפואה שלהם ופנו לעסוק במקצוע זה, כמו גם את עלילותיהם של חבריהם למחזור הלימודים.
ריגטוני

| --- | --- |

 
 מאכלים
 סוג:  פסטה 
 מוצא:  איטליה 
 מרכיבים עיקריים:  קמח 
 
ריגטוני (באיטלקית: Rigatoni) היא סוג של פסטה בצורת צינור באורכים וקטרים שונים שמקורה באיטליה. היא ארוכה יותר מפנה וזיטי, ולעיתים מעוקלת מעט.
מקור המילה "ריגטוני" במילה האיטלקית rigato (rigatone היא המילה המרחיבה ו-rigatoni – צורת הרבים), שפירושה "מחורץ" או "מקווקו", והיא מזוהה עם המטבח של דרום ומרכז איטליה.
ריגטוני היא פסטה מועדפת במיוחד בדרום איטליה, במיוחד בסיציליה. החריצים, שעל שמם נקראת הפסטה, מהווים משטחי הדבקה טובים יותר עבור רטבים וגבינה מגוררת מאשר פסטה בעלת צדדים חלקים כמו זיטי.
ראו גם

מאזה מניקה
הערות שוליים

↑  Rigatoni Origin | Passion for Pasta, Rigatoni Origin | Passion for Pasta (באנגלית אמריקאית)
↑  Definition of rigatoni | Dictionary.com, www.dictionary.com (באנגלית)
1 2  The Nibble: Pasta Types, www.thenibble.com
↑  The Nibble: Pasta, www.thenibble.com
ערך זה הוא קצרמרבנושא מזון. אתם מוזמנים לתרום לוויקיפדיה ו.
שחף לבה

| שחף לבה |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: חופמאים
תת־סדרה:: שחפאיים
משפחה:: שחפיים
סוג:: שחף אמריקאי
מין:: שחף לבה
שם מדעי
 Leucophaeus fuliginosus ‏גולד, 1841
תחום תפוצה


שחף לבה בין הסלעים בסנטה קרוס.
שחף לבה או שחף מקפץ (שם מדעי: Leucophaeus fulginosus) הוא מין שחף שחור האנדמי לאיי גלאפגוס.
מאפיינים

השחף מזכיר בצבעיו את צבעי הלבה המכסה את האיים, ומכאן שמו. כנפיו אפורות עם פס לבן באמצען, בטנו אפורה בהירה ורגליו שחורות. הראש שחור, העיניים גדולות ובעלות קו שחור מעליהן ומתחתן. המקור ארוך עם תוך אדמדם. השחפים הצעירים בצבעים חומים יותר.
שחף זה חי בחופי איי גלאפגוס באיים: סנטה קרוס, איסבלה, סן קריסטובל וחנובסה והוא אחד ממיני השחפים הנדירים ביותר: אוכלוסייתו מונה 300-600 זוגות בוגרים בלבד.
שחף זה, שלא כמו שאר מיני השחפים, אינו נוהג להתלהק אלא חי בזוגות. כמו רוב העופות טרופיים אין לו עונת הזדווגות קבועה במחזור השנה. הקן מוטל על הקרקע ובו 2-3 ביצים מוסוות בצבע חום-זית. הגוזלים חשופים לסכנה מצד טורפים כמו ינשופים, פריגטות, שחפים אחרים וגם יונקים שפלשו לאיים כמו עכברים וחתולים.
הוא עצמו צד דגים, סרטנים, גוזלים של עופות אחרים וחיות יבשה קטנות כמו צבי ים צעירים ואיגואנות צעירות. הוא גם חוטף ואוכל ביצים של עופות אחרים.
ריוסנטרו

| --- | --- |

 מידע כללי
 סוג:  מרכז כנסים, היכל הופעות, אולם ספורט 
 מיקום:  בארה דה טיז'וקה 
 מדינה:  ברזיל 
 הקמה ובנייה
 תקופת הבנייה:  ?–1977
 תאריך פתיחה רשמי:  1977 
 קואורדינטות:  22°58′45″S 43°24′48″W﻿ / ﻿22.97916667°S 43.41333333°W﻿ / -22.97916667; -43.41333333
 www.riocentro.com.br
  (למפת ריו דה ז'ניירו מוגדלת) ריוסנטרו(למפת ריו דה ז'ניירו רגילה) ריוסנטרו
 
ריוסנטרו הוא מרכז תערוכות וכנסים בעיר ריו דה ז'ניירו שבברזיל, הגדול מסוגו באמריקה הלטינית. המרכז, שנפתח ב-1977, כולל שישה ביתנים, בתכולה של 2,000 עד 4,500 איש בכל אחד (ללא יציעים). המרכז ממוקם בין קריית הספורט העירונית שהוקמה ב-2007 והורחבה לקראת אולימפיאדת ריו דה ז'ניירו ובין "הכפר האולימפי" שימש כמגורי הספורטאים ומלוויהם.
ב-30 באפריל 1981 הופעל מטען חבלה בריוסנטרו במהלך קונצרט שהתקיים בו. בהתפוצצות לא נפגע איש זולת שני התוקפים. לימים הועלתה הטענה כי הם היו אנשי צבא מטעם הדיקטטורה הצבאית ששלטה אז בברזיל, וכי השלטון הצבאי יזם את הפיגוע והתכוון להטיל את האחריות לו על חוגי השמאל בברזיל ובכך להכשיר את הקרקע לפעולת דיכוי נרחבת נגדם.
בשנת 1992 אירח המרכז את פסגת כדור הארץ של ארגון האו"ם. ב-2007 התקיימו בו אירועי ספורט שונים במסגרת המשחקים הפאן-אמריקאיים שנערכו באותה שנה בעיר. במהלך משחקי גביע העולם בכדורגל 2014 התמקם בריוסנטרו מטה מרכז התקשורת של הטורניר.
המרכז אירח תחרויות ספורט שונות במסגרת אולימפיאדת ריו דה ז'ניירו והמשחקים הפאראלימפיים בקיץ 2016.
שחף כסוף

| שחף כסוף |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: חופמאים
תת־סדרה:: שחפאיים
משפחה:: שחפיים
סוג:: כרויקוצפלוס
מין:: שחף כסוף
שם מדעי
 Chroicocephalus novaehollandiae ‏סטפנס, 1826

שחף כסוף (שם מדעי: Chroicocephalus novaehollandiae) הוא מין של עוף ימי ממשפחת השחפיים. עוף זה חי בחופי הים של אוסטרליה והאיים בסביבתה והוא השחף הנפוץ ביותר בה.
אורכו הממוצע 40–45 ס"מ, מוטת כנפיו עד 94 ס"מ. הוא בעל מקור אדום מעט, אך לא כמו קרובו הניו זילנדי שחף אדום-מקור. מין זה הוא בעל עיגולים אדומים סביב העיניים  ורגליים אדומות בוהקות. הנוצות אפורות בהירות מעט והזנב שחור.
שחף זה מצוי בחופי אוסטרליה בכל המדינות. הם נפוצים גם בפארקים עירוניים ואף במזבלות, שם הם מחפשים שיירי מזון. הם מקננים לאורך החוף בחופים מוגנים שונים. בני הזוג מקננים ושומרים יחד והם יתקפו כל טורף או מסיג גבול.
הם עצמם ניזונים מדגים, סרטנים, דיונונים, תולעים, חלזונות, חוליתיניים ופגרים. הם גם רודפים אחרי עופות ים אחרים, הנושאים טרף, וגוזלים  אותו מהם.
תת-מינים:
C. n. forsteri
C. n. gunni
שחף כסוף אדום-מקור
הערות שוליים

↑  שחף כסוף באתר הרשימה האדומה של IUCN
רים קסיס

| --- | --- |

 לידה:  1987 (בת 37 בערך) בית חנינא, הרשות הפלסטינית
 השכלה:  אוניברסיטת פנסילבניה, בית הספר וורטון, בית הספר לעסקים של לונדון
 ספרים:  The Palestinian Table, The Arabesque Table: Contemporary Recipes from the Arab World Reem Kassis
 https://www.reemkassis.com/books
 
רים קסיס (בערבית: ريم قسيس; נולדה ב-1987) היא אשת עסקים, ומחברת ספרי בישול אמריקאית-פלסטינית. אף שהשכלתה במנהל עסקים ופסיכולוגיה, קסיס מתוארת בעיתונות הבינלאומית "פניו של המטבח הפלסטיני".
קורות חייה

רִים קסיס נולדה וגדלה בירושלים, לאב ממשפחה נוצרית מהגליל ולאם ממשפחה מוסלמית מג'לג'וליה.
בגיל 17 היא עזבה את הרשות הפלסטינית כדי ללמוד בארצות הברית. היא למדה לתואר ראשון באוניברסיטת פנסילבניה ולתואר שני בפסיכולוגיה בוורטון. היא קיבלה בהצטיינות תואר שני נוסף מבית הספר לעסקים של לונדון.
לפני שהחלה לכתוב ספרי בישול היא הועסקה כיועצת בחברת מקינזי ושות' וכחוקרת בפורום הכלכלי העולמי.